Nissebanden

Nissebanden er dels tre tv-julekalendere, dels hovedpersonerne i disse. De julekalendere er Nissebanden (1984), Nissebanden i Grønland (1989) og Nissernes Ø (2003).

Nissebanden 

Nissebanden var den første julekalender med nissebanden, der blev sendt i 1984. Julemanden har mistet sit gode humør, der består af en fryd for øjet, en kildren i næsen, en liflen for øret og en rislen ned ad ryggen. A-38 sætter Nissebanden til at finde det.

I den første serie bestod Nissebanden af:
 Grød- og pulternissen Lunte spillet af Flemming Jensen
 Kræmmernissen Gemyse spillet af Kirsten Peüliche
 Skibsnisse Skipper spillet af Lars Knutzon
 Skovnisse Pil spillet af Kirsten Lehfeldt
 Slotsnisse og ældste nisse Hr. Mortensen spillet af Arne Hansen

Nissebanden i Grønland 

Nissebanden i Grønland blev første gang blev sendt i Danmarks Radio den 1. december 1989. Nissebanden bliver af agent A-38 sendt til Grønland for at hjælpe Julemanden med at lave julegaver til børnene, mens han tager ud for at lede efter to stjernesten, som har en magisk kraft. Gengangerne i julekalenderen er: Grød- og Pulternissen Lunte spillet af Flemming Jensen, Gemyse spillet af Kirsten Peüliche, Hr. Mortensen spillet af Arne Hansen, Skibsnissen Skipper spillet af Finn Nielsen og Nisseagenten A 38 spillet af Hans Dal.

Nye karakterer i julekalenderen er:
 Ann Hjort - Puk (ungnisse/skovnisse)
 Malik Niemann - Inuk
 Christoffer Bro - Fiffig-Jørgensen
 Terese Damsholt - Fru. Fiffig-Jørgensen

Nissernes Ø 

Nissernes Ø var den tredje i rækken af DR's julekalendere om Nissebanden, som blev sendt i 2003. Den eneste af de person fra den oprindelige nissebande var Lunte (Flemmeing Jensen). De andre i den nye nissebande var:

 Fitnisse Figur Figursson spillet af Søren Pilmark
 Komfurnisse Sugar spillet af Pia Rosenbaum
 Kviknisse Pyt spillet af Trine Gadeberg
 Calypsonisse Jo Jo spillet af Roger Matthisen

Den blev produceret for DR af Frontier Media A/S

Desuden medvirkede Jesper Christensen, Niels Olsen, Kristian Halken, Jesper Klein, Christoffer Bro, Rasmus Lyberth, Mick Øgendahl, Terese Damsholt, Jens Davidsen, Søs Egelind, Jan Gintberg, Karsten Jansfort, Thorkil Lodahl, Henrik Lykkegaard, Lotte Nygaard, Per Pallesen, Kasâluk Qâvigaq og Bodil Udsen

Handling i Nissernes ø 
Nissebanden skal hjælpe nisserne på St. Croix.

Seriens handling er bygget op omkring salget af de dansk-vestindiske øer i 1917, hvor nisserne fra møllen i Holme-Olstrup bliver hidkaldt af de tilbageværende nisser på øerne.

Lokaliteter 
Nissebanden bor i Holme-Olstrup, men optagelserne af møllen er foregået i henholdsvis Kaleko Mølle på Fyn og Tadre Mølle på Midtsjælland. Optagelserne fra landsbyen er lavet omkring den gamle købmandsgård i Slagslunde. Julekalenderne er også optaget uden for Danmark, på St. Croix og i Grønland på isen omkring Uummannaq-øen.

Nissebanden i Julemandens Land 
I 2012 blev musicalen Nissebanden i Julemandens Land opført på Odense Teater. Den blev genopført i 2021 fra 21. november til 19. december i Teltet på Bakken.

Udsendelser og genudsendelser 
 Nissebanden blev udsendt i 1984 og genudsendt i 1992, 2001, 2015 og 2020
 Nissebanden i Grønland blev udsendt i 1989 og genudsendt i 1993, 2002, 2011, 2016 og 2021
 Nissernes Ø blev udsendt i 2003 og genudsendt i 2008, 2017 og 2022.

Referencer

Eksterne henvisninger 
 Se hele julekalenderen på Danmarks Radios hjemmeside.